Et par af Team Concordias cykelryttere har de seneste dage døjet med styrt og sygdom under Tour de Algerie, og holdet måtte på mandagens etape efterlade både bjergtrøje og førertrøje. Lidt bedre gik det i går for Magnus Cort, da det lykkedes ham, at hive en tredjeplads hjem på mandagens etape på 151 kilometer. - Vi er trods sygdom og styrt stadig ved godt mod. Rytterne er godt kørende og selvom vi har været lidt uheldige med sygdom, ja - så tror vi stadig på det, og må jo bare forsøge at erobre trøjerne tilbage på etapen i morgen, siger holdets sportschef, René Wenzel.

Opsummering:
Team Concordia mister førertrøjen og bjergtrøjen i Tour de Algerie efter et par dage med sygdom og uheld. Holdet kan dog lune sig på Magnus Corts tredjeplads på mandagens etape.